गेम चेंजर (फ़िल्म)
गेम चेंजर आगामी तेलुगु-भाषा की एक्शन थ्रिलर फिल्म है। इसका निर्देशन एस. शंकर ने किया है और इसका निर्माण श्री वेंकटेश्वर क्रिएशंस ने किया है। फिल्म में राम चरण ने तीन भूमिकाएँ निभाई हैं। इसमें कियारा आडवाणी, अंजलि, एस जे सूर्या, श्रीकांत, जयराम, सुनील, समुथिरकानी और नास्सर जैसे कलाकार शामिल हैं। यह फ़िल्म तेलुगू, तमिल और हिन्दी में जारी होगी। फिल्म की आधिकारिक घोषणा 2021 में शीर्षक आरसी15 के तहत की गई थी। यह मुख्य अभिनेता के रूप में राम चरण की 15वीं फिल्म है। इसके आधिकारिक शीर्षक की घोषणा मार्च 2023 में की गई थी। मुख्य फिल्मांकन अक्टूबर 2021 में शुरू हुआ और वर्तमान में कई चरणों में छिटपुट रूप से हो रहा है। फिल्मांकन स्थानों में हैदराबाद, न्यूजीलैंड, आंध्र प्रदेश, मुंबई और चंडीगढ़ शामिल हैं। फिल्म का संगीत थमन एस ने तैयार किया है, छायांकन तिरू ने संभाला है और संपादन शमीर मुहम्मद ने किया है। निर्देशक कार्तिक सुब्बाराज ने फिल्म की मूल कहानी लिखी है और शंकर ने पटकथा लिखी है। साईं माधव बुर्रा ने संवाद लिखें हैं। तिरू को छायाकार के रूप लिया गया है। इस प्रकार यह शंकर के साथ उनकी पहली फिल्म है। फिल्म की शेष तकनीकी टीम में संपादक शमीर मुहम्मद, एक्शन कोरियोग्राफर जोड़ी अनबरीव और कला निर्देशक अविनाश कोल्ला शामिल हैं। थमन एस संगीत निर्देशक के रूप में शंकर के साथ अपनी पहली फिल्म कर रहे हैं। कथित तौर पर राम चरण इस फ़िल्म में पिता और पुत्र के रूप में दोहरी भूमिका निभा रहे हैं। यह कियारा आडवाणी की विनय विद्या रामा के बाद राम चरण के साथ दूसरी फ़िल्म है।